Imtella' Jannar 2, 2021 - Aġġornata 2 Ta' Jannar, 2021 12:05pm Persuna hija kkonfermata mejta u disa' oħra għadhom irrappurtati nieqsa, wara valanga li għamlet ħerba f'villaġġ fin-nofsinhar tan-Norveġja tlett ijiem ilu. Għall-ewwel is-salvataġġ kien ikkunsidrat wieħed perikoluż, iżda wara evalwazzjoni mill-ajru bl-għajnuna tal-ħelikopters u d-drones, ilbieraħ membri tas-salvataġġ bdew jidħlu fl-ewwel djar li ntlaqtu u nġarru mill-valanga. Il-Ħamis ġie salvat kelb, waqt li lbieraħ waranofsinhar instab katavru ta' persuna. Il-Pulizija qalet li għad hemm iċ-ċans li jinstabu iktar persuni ħajjin.